Марко Ганчев
Неверните поети и жени

chitanka.info

Неверни са почти като жените

поетите, а пък жените — двойно.

Добре че проявяват го едните

и другите донякъде достойно.

Дори и най-неверните съпруги,

далеч преди опасността от СПИН,

съвсем не ходеха без ред при други

за даден период, а при един.

Прегърнал и прегърнат от идея,

поетът също няма да се раздели

през тая дълга тъмна нощ от нея.

Поне додето се развидели…

Февруари 1989

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.